# Alfred Rosenberg

### Fra Wikipedia, den frie encyklopædi

Du har nye beskeder (forskel fra næstsidste redigering).

Alfred Rosenberg (12. januar 1893 – 16. oktober 1946) var en tysk-baltisk nazist – medlem af Nationalsozialistische Deutsche Arbeiterpartei 1919-1945 – arkitekt og raceideolog. Han blev født i Reval (nu Tallinn), som er en by i Estland.

I 1915 blev han for første gang gift. Han var blot 22 år og ikke færdig med sine studier endnu. Den kommende kone var Hilda Lessmann; deres forhold holdt i 8 år hvorefter de lod sig skille. 2 år efter han blev gift; i 1917, var han færdig med sine studier på arkitektskolen. Han var nu uddannet arkitekt og ingeniør. Senere samme år flyttede han til Tyskland med sin kone, og blev tysk statsborger.

Alfred Rosenberg var en af de første medlemmer af NSDAP, da han i januar 1919 meldte sig ind. Han var medlem før Hitler fik øjnene op for partiet, og gjorde det verdenskendt. Hitler meldte sig først ind i oktober 1919. Rosenberg var medlem lige til den bitre ende i 1945, altså godt og vel i 26 år.

I de 26 år han var medlem af partiet, opnåede han forskellige titler i naziregimet. I 1923 blev Rosenberg chefredaktor for nazi-partiets avis som hed Völkischer Beobachter. Rosenberg blev gift for anden gang i 1925, altså efter at have levet uden kone i 2 år. Den kommende kone var denne gang Hedwig Kramer, og de fik sammen 2 børn. En dreng og en pige. Desværre for Rosenberg og Kramer døde drengen som barn, mens pigen der blev født i 1930 overlevede krigen.

Hitler var endnu ikke Tysklands rigskansler i 1930, men Alfred Rosenberg var blevet valgt ind i Rigsdagen. Her sad han også da Hitler i 1933 kom til magten, det var til fordel for Rosenberg, da Hitler nu udnævnte ham til den øverste leder af nazipartiets udenrigsafdeling. Som ny leder af dette område rejste Rosenberg samme år til England, for at forsikre befolknningen om, at nazipartiet ikke ville være en trussel for verdensfreden.

I 1939 oprettede Rosenberg en afdeling, hvis opgave var at plyndre jødiske biblioteker og samtidig konfiskere jødernes dyrebare ting, som fx malerier, figurer og ædelstene. Afdelingen som hed "Institut zur Erforschung der Judenfrage" var uden tvivl en krænkelse mod menneskeheden; en diskrimination. Året før i 1938 var der under Joseph Goebbels udskrevet en ordre på at ødelægge jødiske synagoger og butikker (Krystalnatten). Jødeforfølgelsen var for alvor ved at tage fart.

Alfred Rosenberg blev i 1941 udnævnt til rigsminister for de besatte lande i øst af Adolf Hitler. Denne post holdt han frem til maj 1945, hvor han efter 26 års tro tjeneste blev fængslet af De Allierede.

Under Nürnbergprocessen blev han dømt for alle 4 anklagepunkter:

- Forbrydelser mod freden.

- Deltagelse i sammensværgelse om at begå forbrydelser mod freden.

- Krigsforbrydelser.

- Forbrydelser mod menneskeheden.

Disse 4 anklagerpunkter betød at Alfred Rosenberg blev dømt til døden ved hængning, dette skete d. 16. oktober 1946. Han blev 53 år.

## [redigér] Tidlig karriere

Rosenberg blev født af etnisk tyske forældre i byen der dengang hed Reval og lå i Kejserriget Rusland. Nu hedder byen Tallinn og ligger i Estland. Han studerede arkitektur på Rigas tekniske institut og læste til ingeniør på Moskvas universitet, og afsluttede hans Ph.d. studium i 1917. Bygninger som han designede i denne periode findes stadig i den centrale del af Tallinn.

Da den russiske revolution brød ud i 1917, støttede Rosenberg de "hvide" anti-kommunister. Han flygtede fra Rusland, først til Paris, og derefter emigrerede han til München. Her bevægede han sig i radikalt antibolsjevistiske russiske emigrantkredse og sluttede sig også til det tysknationale hemmelige selskab Thuleselskabet.

I 1919 mødte Rosenberg den "völkische" (tysknationale) forfatter Dietrich Eckart, og begyndte at skrive til hans tidsskrift Auf gut Deutsch. Gennem Dietrich mødte han Adolf Hitler.

I Tyskland meldte han sig i januar 1919 ind i NSDAP, hvor han var blandt de første medlemmer. I den periode Hitler sad i fængsel efter det mislykkede "ølkælderkup" i 1923. var Rosenberg leder for den nationalsocialistiske bevægelse. Rosenberg var også i en periode redaktør i den nationalsocialistiske avis Völkischer Beobachter.

## [redigér] Biografi

- 1917 - afslutter sin arkitekt-/ ingeniøruddannelse.
- 1917 - blev tysk statsborger
- 1919 - medlem af NSDAP.
- 1923 - chefredaktør for partibladet Völkischer Beobachter.
- 1930 - publicerede sit værk Der Mythus des zwanzigsten Jahrhunderts, som primært beskriver den ariske races overlegenhed.
- 1930 - valgt ind i rigsdagen.
- 1933 - udnævnes til chef for NSDAP’s afdeling for udenrigsanliggender.
- 1939 - etablerede Institut zur Erforschung der Judenfrage, som havde til opgave at plyndre jødiske biblioteker, arkiver og kunstgallerier.
- 1940 - opretter organisationen Einsatzstab Reichsleiter Rosenberg, som havde til opgave at konfiskere kunstskatte fra de okkuperede områder.
- 1941 - blev udnævnt til rigsminister for de besatte områder i øst.

Efter 2. verdenskrig blev Rosenberg stillet for krigsforbryderdomstolen i Nürnberg og dømt til døden. Dødsdommen blev eksekveret ved hængning.

Hentet fra "http://da.wikipedia.org../../../a/l/f/Alfred_Rosenberg_3df4.html"

Kategorier: Tyske nazister | Krigsforbrydere

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Català
- Česky
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Ido
- Italiano
- 日本語
- ქართული
- Македонски
- Nederlands
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska
- Українська